« A - benn pemp bloaz amañ e vo toud ar muzik hag ar journalioù war internet ! » ' Blamour da se eo bet lakaet e ganaouennoù gant Dom Duff war internet . 26 OOO a dud a zo bet o selaou ur ganaouenn bennak bet savet gant ar c ' haner . Savet zo bet UL LEC ' HIENN A - FESON gantañ da lenn e brezhoneg , e galleg pe e saozneg . « Gant internet e vez tu din kontañ ar gaoz gant mignoned o kanañ eveldon dre ar bed , ha gant se kaout an tu da vont da ganañ tu pe du . E Bro Iwerzhon e oa er miz tremenet e Dulenn ( Dublin ) ha Galway . E kalz plasoù e Breizh e kan Dom Duff er bloaz - mañ . « Me zo un tamm ' vel un artizan » , a lar Dom Duff , ur mousc ' hoarzh war E VUZELLOU « ' wechoù ' vez roet al labour din , ' wechoù ne vez ket » . Ur bladenn all a zo dijà war ar stern ha labourat a ra ar c ' haner gant ur strollad da sevel un abadenn nevez a vo prest evit Gouelioù Etrekeltiek an Oriant .